ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660006199

ขอให้แก้ไขปัญหาเสียงดังรบกวนจากการประกอบกิจการของโรงงานเหล็ก (ไม่มีชื่อ) บริเวณบ้านลักษณะเป็นทาวน์เฮ้าส์ (ไม่ทราบเลขที่) หมู่บ้านไพโรจน์ โครงการ 5 ซอย 2 ถนนบางนา-ตราด 23 แขวงบางนา เขตบางนา กรุงเทพมหานคร จุดสังเกต เข้าไปในซอย 2 ประมาณ 200 เมตร ช่วงประมาณกลางซอย โรงงานดังกล่าวจะอยู่ติดกับบ้านเลขที่ 208/19 (ไม่มีส่วนเกี่ยวข้อง) อยู่ด้านซ้ายมือ ลักษณะทาวน์เฮ้าส์ 3 ชั้น สีขาว โดยมีบุคคลเพศชาย สัญชาติจีน (ไม่ทราบชื่อ-นามสกุล และไม่สามารถระบุรูปพรรณสัณฐาน) มาเช่าทาวน์เฮ้าส์ดังกล่าวเพื่อประกอบกิจการ โดยจะมีลูกจ้างเพศชาย จำนวนประมาณ 2-3 คน (ไม่ทราบชื่อ-นามสกุล และระบุรูปพรรณสัณฐาน) ประกอบกิจการ ตัด เคาะ และ เชื่อมเหล็ก เป็นประจำทุกวัน ส่งผลให้มีเสียงดังก้องทั่วบริเวณ ประชาชนในพื้นที่ได้รับความเดือดร้อนกว่า 10 หลังคาเรือน โดยจะส่งเสียงดังตั้งแต่เวลาประมาณ 08.30-13.00 น. และหลังจากเวลาดังกล่าว จะมีเสียงดังบ้างเป็นครั้งคราว ได้รับความเดือดร้อนมาเป็นระยะเวลาประมาณ 3 เดือนแล้ว เบื้องต้นเคยแจ้งเรื่องไปยังกรุงเทพมหานครแล้ว ประกอบกับผู้ร้องรับทราบรายงานผลการพิจารณาว่า กรุงเทพมหานคร ได้ประสานหน่วยงานที่เกี่ยวข้อง เพื่อพิจารณาดำเนินการต่อไป ตามเลขที่รับแจ้ง traffy fondue ( Z929T4) แต่ระยะเวลาล่วงเลยยังไม่พบเห็นเจ้าหน้าที่ลงพื้นที่ตรวจสอบข้อเท็จจริงแต่อย่างใด ผู้ร้องเห็นว่าจนถึงปัจจุบันวันที่ 14 กุมภาพันธ์ 2566 ปัญหาที่ได้รับยังคงมีอย่างต่อเนื่องประจำทุกวัน จึงขอให้หน่วยงานที่เกี่ยวข้องได้เร่งรัดลงพื้นที่ตรวจสอบข้อเท็จจริงเพื่อการพิจารณาแก้ไขปัญหาโดยเร็วต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata